SPA เซ็นสัญญาเปิดร้านสปา “Let’s Relax” ในโรงแรมเพิ่ม 1 แห่ง เริ่มบริการแล้ววันนี้
SPA เซ็นสัญญาเปิดร้านสปา "Let’s Relax" ในโรงแรม "เอซ ออฟ หัวหิน รีสอร์ท" นาน 2 ปี พร้อมให้บริการแล้ววันนี้
19 ธ.ค. 2561

บริษัท สยามเวลเนสกรุ๊ป จำกัด (มหาชน) หรือ SPA ระบุว่า บริษัทได้ลงนามสัญญาเข้าให้บริการสปา-นวดเพื่อสุขภาพในโรงแรม (Spa Operating Agreement) กับบริษัท เดอะ รีทรีท หัวหิน จำกัด (ผู้ดำเนินธุรกิจโรงแรม) เพื่อให้บริการสปานวดเพื่อสุขภาพภายในโรงแรม เอซ ออฟ หัวหิน รีสอร์ท (Ace of Hua Hin Resort) จังหวัดเพชรบุรี ภายใต้แบรนด์ “Let’s Relax” เป็นระยะเวลา 2 ปี และสามารถขยายเวลาต่อไปได้อีก 2 ปี โดยสาขานี้เปิดให้บริการวันที่ 19 ธันวาคม 2561 นี้เป็นต้นไป